Diari Oficial de la Generalitat Valenciana


Sumari del DOGV 1812, del 25-06-1992 (1992/825276)

ACORD de 22 de juny de 1992, del Govern Valencià, pel qual declara la urgent ocupació dels béns i drets subjectes a expedient d'expropiació forçosa de l'Ajuntament d'Olocau.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   1812

Data del DOGV
:   25-06-1992

Secció del DOGV
:   ALTRES DISPOSICIONS

Número del document
:   1992/825276


Data del document
:   22-06-1992

Organisme emissor
:   Conselleria d'Administració Pública

Tipus de document
:   Acord

Acord de 22 de juny de 1992, del Govern Valencià, pel qual declara la urgent ocupació dels béns i drets subjectes a expedient d'expropiació forçosa de l'ajuntament d'Olocau.  
El Govern Valencià, en la reunió del dia 22 de juny de 1992, adoptà l'acord següent:  
L?Ajuntament d'Olocau, després de l'aprovació del projecte d'obres i del compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d?expropiació forçosa per a l'execució del projecte de construcció d'un frontó i d'una pista polisportiva.  
Aquesta declaració d'urgent ocupació es justifica en el fet que l?obra està inclosa en el Pla Provincial d'Obres i Serveis de la Diputació Provincial de València per a 1990 i 1991 i els terrenys són necessaris per a situar la pista polisportiva i adjudicar l?obra, ja que si no s'adjudica es perd la subvenció atorgada per la diputació.  
Sotmès l?expedient a informació pública, els afectats no han presentat cap al·legació.  
El tràmit del procediment es va substanciar d?acord amb la Llei d'Expropiació Forçosa i el seu reglament.  
Per aquesta raó i ateses les facultats conferides pel Reial Decret 3318/1983, de 25 d'agost, d?acord amb els articles 32 i 17 de l?Estatut d?autonomia de la Comunitat Valenciana, en relació amb l'article 25 de la Llei 5/1983, de 30 de desembre, de Govern Valencià, a proposta del Conseller d?Administració Pública, el Govern Valencià  
ACORDA  
Primer  
Declarar la urgent ocupació dels béns i drets subjectes a l?expedient d'expropiació forçosa instruït per l'Ajuntament d'Olocau per a l?execució del projecte de construcció d'un frontó i d'una pista polisportiva.  
Llista de béns afectats:  
Finca núm. 2  
Propietaris: Sr. José Luis García López i Sra. Amparo Giménez Solís, amb adreça (l?última coneguda) al C/ Josep Aguirre, 38-8-27a, de València.  
Descripció de la finca, estat jurídic i valoració: finca que és part de la parcel·la 2-A) del polígon 4, partida de la Tejería; de 1.900 metres quadrats de superfície, de forma irregular.  
Altres dades. Es la finca registral que tot seguit es descriu: un camp de terra de secà, amb garrofers, que fa dinou àrees, situat al terme d'Olocau, partida de la Tejería. Límits: nord, terres del Sr. Manuel Zurriaga; sud, de la Sra Azucena Máñez; est, de la Sra. Guadalupe Agustí, i oest, camí. Segons les normes subsidiàries de planejament municipal aquesta finca es troba en zona qualificada com a esportiva.  
Pertany al Sr. José Luis García López i a la seua muller, Sra. Amparo Giménez Solís, per a llur societat conjugal, segons escriptura autoritzada el dia 18 d'agost de 1975 pel Notari de Llíria Sr. José María Martín Alvarez.  
Inscripció en el registre: és la registral número 3686, inscrita en el tom 727, llibre 31 d'Olocau, foli 15, inscripció la, del Registre de la Propietat de Llíria.  
Càrregues: segons el certificat expedit pel Registrador de la Propietat de Llíria el 31 d'octubre de 1991, l?esmentada finca està gravada amb les següents càrregues: la. Anotació d'embargament, lletra A, a favor de Banco de Madrid, SA; 2a. Anotació d'embargament, lletres B i D, a favor de la Caixa d'Estalvis del Mediterrani; 3a. Anotació d'embargament, lletra C, a favor del Banco Urquijo; 4a. Anotació d'embargament, lletra E, a favor de BNP España, SA; 5a. Anotació d'embargament, lletra F, a favor de la Caixa Rural de Torrent.  
Valoració de la finca que s'ha d?expropiar: nou-centes quatre mil set-centes seixanta-una pessetes (904.761 pessetes).  
Segon  
Aquest acord es publicarà en el Diari Oficial de la Generalitat Valenciana a l?efecte de l'article 56.2 del Reglament d'Expropiació Forçosa perquè les persones interessades, després de publicada la llista i fins al moment d?estendre en l'acta prèvia, puguen formular per escrit davant l'Ajuntament d'Olocau al·legacions a l?efecte de corregir les possibles errades que s'hagen produït en la llista dels béns afectats per la urgent ocupació.  
València, 22 de juny de 1992.  
El Conseller Secretari del Govern Valencià,   
EMERIT BONO I MARTINEZ